《春兴》
宋代·喻良能

日日春泥妨杖藜，一声何处子规啼。
红将满地花空委，绿尽前山草正萋。
已办篇章书侧理，可无杯斝捧婺荑。
消明过后芳菲少，桃李清阴欲满蹊。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。